****

Obecné zastupiteľstvo Obce Dolné Dubové na základe originálneho výkonu samosprávnej funkcie podľa § 6 ods. 1 zákona č. 369/1990 Zb. o obecnom zriadení v znení neskorších predpisov v spojení s ustanovením § 2 a § 7 zákona NR SR č. 447/2015 Z. z. o miestnom poplatku za rozvoj a o zmene a doplnení niektorých zákonov vydáva toto:

### V Š E O B E C N E Z Á V Ä Z N É N A R I A D E N I E

**č. 4/2021**

**o miestnom poplatku za rozvoj na území obce Dolné Dubové**

VZN vyvesené na úradnej tabuli v obci Dolné Dubové dňa 17.12.2021

VZN nadobúda účinnosť dňa 1.1.2022

**Čl. 1**

**Úvodné ustanovenia**

Obec Dolné Dubové ustanovuje na svojom území miestny poplatok za rozvoj a to v sadzbách a za podmienok, ako je určené v tomto VZN.

**Čl. 2**

**Sadzba poplatku za rozvoj**

Sadzba poplatku za rozvoj je 5 EUR za každý, aj začatý m2 podlahovej plochy nadzemnej časti stavby v členení:

1. stavby na bývanie,
2. stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
3. priemyselné stavby a stavby využívané na skladovanie vrátane stavieb na vlastnú administratívu,
4. stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou,
5. ostatné stavby.

**Čl. 3**

**Spoločné a záverečné ustanovenia**

1. Vo veciach neupravených týmto nariadením sa postupuje podľa zákona č. 447/2015 Z. z. o miestnom poplatku za rozvoj a o zmene a doplnení niektorých zákonov.
2. Obec Dolné Dubové určuje, že spôsob zverejnenia informácií o výške výnosu z poplatku za rozvoj a jeho použití bude cez webové sídlo obce [www.dolnedubove.sk](http://www.dolnedubove.sk), a to vždy do konca mesiaca február kalendárneho roka za predchádzajúci kalendárny rok.
3. Toto všeobecne záväzné nariadenie bolo schválené uznesením Obecného zastupiteľstva v Dolnom Dubovom uznesením č. 99/2021 zo dňa 16.12.2021.
4. Toto všeobecne záväzné nariadenie nadobúda účinnosť 1.1.2022.

**Ing. Jozef Čapkovič**

Starosta obce